Engelskmenn

Engelskmenn eller englendere er en nasjon og etnisk gruppe som stedegne i England og som snakker engelsk språk. Engelsk identitet har sin opprinnelse i tidlig middelalder da de var kjent på angelsaksisk (gammelengelsk) som anglecynn («anglernes ætt»). Englendernes etnonym er avledet fra anglerne, den ene av flere germanske stammer som migrerte til Britannia fra rundt 400-tallet e.Kr. England er et av landene i unionen Storbritannia.

Historisk sett nedstammer den engelske befolkningen fra flere folk — de tidligere keltiske britonere og germanske stammer (anglere, saksere, jyder og frisere) som bosatte seg i Britannia etter at romerne trakk seg ut på begynnelsen av 400-tallet. Kollektivt kjent som angelsaksere, grunnla de de som ble England (fra angelsaksisk Englaland), sammen med senere norrøn befolkning (hovedsakelig dansker, men også nordmenn), normannere og andre grupper i løpet av middelalderen. I unionsloven ble kongerikene England og Skottland forent av kongeriket Storbritannia. I årenes løp har engelske skikker og identitet i stor grad blitt likestilt med generell britiske skikker og identitet.

I dag, på 2000-tallet, er det mange englendere som har forfedre fra andre deler av Storbritannia mens andre også nedstammer fra nyere innvandring fra andre europeiske land og fra Samveldet av nasjoner (inkludert tidligere britiske kolonier).

Det engelske folk er kilde for engelsk språk, Westminster-modellen, systemet med common law (engelsk for «felles lov»)  og tallrike unike sportsgrener som cricket, fotball, rugby union og tennis. Disse og andre engelske kulturelle karaktertrekk har spredt seg verden over, delvis som et resultat av det tidligere britiske imperiet.

Engelsk nasjonalitet 
Konseptet med en «engelsk nasjon» er langt eldre enn den med en «britisk nasjon», og fra 1990-tallet kom det en oppblomstring av engelsk selvbevissthet. Dette er knyttet til uttrykk for nasjonal selvbevissthet overfor de andre britiske nasjonene Wales og Skottland – noe har kommet mest til uttrykk i nyutviklete politiske arrangementer innenfor Storbritannia –  og at en delt britisk nasjonalidentitet har blitt svekket med økt avstand mellom nasjonene innenfor Samveldet.

Mange nyere immigranter til England har tatt til seg en britisk identitet mens andre har utviklet en dualistiske eller blandete identiteter. Bruken av ordet «engelsk» for å beskrive briter fra etniske minoriteter i England er vanskeliggjort av ikke-hvite mennesker i England som identifiserer seg som britisk framfor engelske. I den årlige befolkningsundersøkelsen for 2004 sammenlignet den britiske statistikkbyrået etniske identiteter til britiske mennesker med den nasjonale identiteten de selv oppfattet. Byrået fant ut at mens 58 prosent av hvite mennesker i England beskrev sin nasjonalitet som «engelsk» mens det store flertallet av ikke-hvite mennesker betraktet seg som «britiske».

Referanser

Litteratur 
 Condor, Susan; Gibson, Stephen; Abell, Jackie (2006): «English identity and ethnic diversity in the context of UK constitutional change» (PDF), Ethnicities. 6(2), s. 123–158. doi:10.1177/1468796806063748.
 Kumar, Krishan (2003): The Making of English National Identity. Cambridge University Press. ISBN 0-521-77736-4.

Eksterne lenker 
 BBC Nations ; artikler om England og englendere
 The British Isles; informasjon om England
 UK 2001 Census viser 49 138 831 mennesker fra alle etniske grupper boende i England

 
Germanske folkeslag
Etniske grupper i England